7 soat davomida qor uyumi ostida qolgan AQShlik o‘smirlar eson-omon qutqarib olindi

Yetti soat davomida qor uyumi ostida qolgan AQShlik o‘smirlar qutqarib olindi, deya xabar bermoqda CNN.

28-noyabr kuni AQShda nishonlangan Shukronalik kuni arafasida Nyu-York shtatidagi Nyuburg shahrida 15 santimentrdan oshiq yog‘in tushdi. Xolavachchalar 11 yoshli Iliya Martines va 9 yoshli Jeyson Rivera uylari yonida qordan qal’a yasayotgan vaqtida qor tozalovchi mashinadagi ishchi ularni ko‘rmasdan, ustilariga qor uyib qo‘yadi.
Keyinroq bolalar gapirib berishicha, ular jon-jahdi bilan baqirib-chaqirgan, biroq qor tozalovchi ularni eshitmagan. Oila a’zolari kechki soat 10 larda bolalarning yo‘qolib qolganini sezgan.
Bu vaqtda bolalar qor uyumi ostida qiyinchilik bilan nafas olgan holda, uxlab qolmaslik uchun suhbatlashib o‘tirgan. Qutqaruvdan so‘ng tashkil etilgan matbuot anjumanida bolalar tirik qolishdan umidini uzganini aytib berdi.